Tambors de guerra sobre Síria. Una nova Líbia-2ª part? - La paella mecànica\nPublicat el 30 d'agost de 2013\nTambors de guerra sobre Síria. Una nova Líbia-2ª part?\nSegons un informe encarregat per l’OTAN i publicat pel World Tribune dels EUA el passat 2 de juny, basat en dades recollides per activistes occidentals i per diverses organitzacions internacionals que operen a la zona, el 70% dels sirians dóna suport al president Bashar al-Assad i al partit Baath (Partit del Renaixement Àrab Socialista) de Síria, mentre que un 20% manté una posició neutral i només el 10% dóna suport a l’oposició armada.\nDiu l’informe que els sirians es van alertar sobre el perill de que al-Qaida acabe controlant el seu país, fent èmfasi que tots els combatents que han quedat lluitant contra el govern són mercenaris recolzats en la regió per Qatar i Aràbia Saudita, ja que els combatents sirians sunnites estan retirant-se de la lluita contra al-Assad.\nAquest informe va revelar les dificultats que està tenint els EUA per prendre el control del país, com és el seu propòsit des de l’inici de les revoltes que paulatinament es van anar transformant en una invasió armada en tota regla a un país sobirà. Els nordamericans esperaven que al-Assad fora derrocat per un exercit de mercenaris d’arreu del món, ben entrenats i armats pels Estats Units, Israel i els seus aliats del tractat atlàntic, que se’ns venen en els mitjans de comunicació convencionals com “rebels”.\nEl que no sol difondre’s massa per aquests mitjans favorables als interessos occidentals és què a aquests “rebels” se’ls ha vist executar a xiquets i fins i tot a capellans cristians, o practicar canibalisme amb els cadàvers dels seus enemics, però malgrat això, els “bons” als ulls del món han de ser ells, els rebels.\nPerò davant l’innegable suport popular que el president sirià té al seu país i el fracàs que està tenint la invasió de mercenaris per fer-se amb el control dels esdeveniments, el Pentàgon ja fa temps està cercant una “justificació” que l’empare internacionalment per intervindre militarment a Siria de manera oberta, i no solapada com fins ara.\nVeient que l’esdevenir dels esdeveniments li donarà amb seguretat la victòria en la guerra al govern d’al-Assad enfront de l’intent d’invasió mercenària organitzada pels EUA, Israel i les monarquies petrolieres del golf semblen haver optat per muntar una operació mediàtica similar a la que es va fer servir per justificar la invasió a Líbia, en què es va difondre àmpliament pels mitjans de comunicació de tot el món que el govern del Coronel Gadaffi havia bombardejat amb aviació militar una manifestació antigovernamental, provocat una massacre de civils.\nAquest suposat bombardeig es va demostrar més tard que va ser fals, però va donar el mateix, ja que en aquell moment ja havia servit d’excusa perfecta per mamprendre l’agressió contra el país.\nAra podríem trobar-nos amb una cosa semblant: un suposat bombardeig amb armes químiques de l’aviació governamental a les afores de Damasc (estranyament a pocs quilòmetres de la presència d’inspectors de l’ONU) amb el resultat de 1.300 civils morts, entre ells molts menuts, aspecte aquest que els mitjans de comunicació, la mateixa maquinària mediàtica que en el seu dia va obrir portades amb el fals atac de Gaddafi, s’estan encarregant especialment de difondre amb imatges mil i una voltes repetides dels xiquets morts i de culpabilitzar des del primer minut a al-Assad, fins i tot abans que haja estat portada una investigació independent dels fets, en un conflicte en què la mentida i la manipulació de la realitat estan a l’ordre del dia, perquè formen part d’una estratègia que amaga poderosos interessos geoestratègics.\nNo obstant això, en aquests mitjans de comunicació no s’esmenta el fet de que en l’any 1988, en aquest cas en la guerra de l’Iraq contra l’Iran, l’executiu de Ronald Reagan no va fer res per aturar els atacs químics que Saddam Hussein va perpetrar contra els iranians, és més, va ajudar al llavors president de l’Iraq a localitzar l’enemic per poder atacar.\nD’acord amb un document de la CIA recentment desclassificat i que inclou entrevistes amb exfuncionaris d’intel.ligència nord-americans, els EUA van tindre “evidències fermes” d’atacs químics iraquians a partir de 1983, segons publica la revista nord-americana sobre política internacional Foreign Policy. “Les comunitats militars i d’intel.ligència d’Estats Units sabien i no van fer res per aturar la propagació d’un gas molt més devastador que el (suposadament) emprat a Síria”, informa el diari després d’assenyalar que “per fi, la política exterior ha après”.\nEl 1988, durant els últims dies de la guerra de l’Iraq amb l’Iran, els EUA es va assabentar a través d’imatges de satèl.lit que l’Iran estava a punt de guanyar un important avantatge estratègica a l’explotar una base de les defenses iraquianes. Funcionaris d’intel.ligència nord-americans van transmetre la ubicació de les tropes iranianes a l’Iraq, “conscients que l’exèrcit de Hussein atacava amb armes químiques, incloent el gas sarín, un agent nerviós letal”.\nAquests atacs, en què Hussein va utilitzar gas mostassa i gas sarín, “van ajudar a inclinar la guerra a favor de l’Iraq i a portar l’Iran a la taula de negociacions. L’administració Reagan ho sabia i no ho va donar a conèixer”, informa la revista.\nNi tampoc els Estats Units, ara ja sent president el premi Nobel de la Pau Obama, es va decidir a castigar militarment a Israel quan en el seu atac a la franja de Gaza el 2009, i davant les acusacions abocades per les Nacions Unides contra l’Exèrcit i el Govern israelià per crims de guerra després de la campanya militar, el govern d’Israel va admetre, tot i que el va qualificar d'”error” (sic), l’ús inadequat de projectils de fòsfor blanc en zones densament poblades per població civil.\nSegons un informe del mateix govern israelià, els projectils de fòsfor es van llançar contra unes instal.lacions de l’Agència de les Nacions Unides per als Refugiats en què s’arreplegaven centenars de civils palestins en un barri de la ciutat de Gaza. La pluja d’aquests projectils sobre col.legis i zones urbanes veïnes va ser acreditada fefaentment. El resultat d’aquests atacs va ser que molts civils, entre ells desenes de xiquets, van morir en patir cremades horribles.\nPerò sembla ser que els ciutadans palestins o iranians atacats amb aquest armament prohibit per les convencions internacionals no gaudeixen del mateix favor que els ciutadans sirians, ja que en el primer cas van ser atacats per governs aliats dels EUA, i això sembla ser un argument de pes per fer canviar les normes de la falsa moralitat internacional.\nEl portaveu de la cancelleria russa, Alexander Lukashévich, país que està donant suport a Síria davant els intents d’invasió nord-americans, va dir en un comunicat que “crida l’atenció el fet que els mitjans de comunicació parcials, com si hagueren rebut un senyal, començaren un atac d’informació agressiu, responsabilitzant completament al Govern”.\nPer la seua banda el Govern sirià va desmentir ràpidament la notícia, assenyalant que “les informacions sobre l’ús d’armes químiques per part de tropes governamentals prop de Damasc no es corresponen amb la realitat”, i de fet Ake Sellstromel, qui dirigeix la inspecció de l’ONU a Síria, va dir per la televisió sueca SVT en un primer moment que un nombre tan elevat de morts i ferits en un suposat atac químic “sona sospitós”, arribant a restar credibilitat a la notícia.\nFins i tot Charles Lister, analista de terrorisme del Centre de Terrorisme i Insurrecció IHS Jane, va declarar que el moment de l’atac resultava confús: “Lògicament, no tindria molt sentit que el govern sirià emprés agents químics durant aquest temps, sobretot tenint en compte la relativa proximitat de les ciutats seleccionades per l’equip de l’ONU”.\nCap d’aquestes dues persones són partidàries d’al-Assad.\nPerò l’ambient bèl.lic estimulat pels EUA contra Síria ja fa un temps que s’estava preparant. Al juny passat l’Administració EUA ja havia acusat el president sirià d’haver utilitzat armes químiques. El president nord-americà va afirmar aleshores que el Govern sirià “va creuar la línia roja” i que en aquest sentit era possible la intervenció directa nord-americana.\nPer la seua banda, el general nord-americà Martin Dempsey havia declarat poc abans que els Estats Units ja tenia preparada una estratègia per dur a terme atacs a distància contra Síria, apuntant contra els seus sistemes de defensa antiaèria i llocs de comandament, afegint que els “objectius potencials troben la defensa antiaèria del règim, les tropes de terra, les forces aèries i navals, així com altres instal.lacions militars “a Síria.\nJo no sóc en absolut un defensor del president al-Assad, cap d’un govern on la dissidència, fonamentalment sunnita, és durament perseguida i reprimida, i que s’autoperpetua en un règim iniciat pel seu pare mitjançant un cop d’estat al 1970 en una mena de dinastía familiar, on les eleccions solen ser guanyades pel 99.9% dels vots i amb un 99% de participació, segons xifres donades pel propi al-Assad (pare) sense rubor, com va succeïr l’any 1990.\nPerò si sóc defensor de la sobirania del poble sirià, que al meu parer està sent víctima d’un complot occidental i que és el que realment està patint en carn pròpia les ferides provocades per aquest terrible conflicte.\nEl poble sirià no vol veure convertit el seu país en una altra Líbia, en un altre Líban, Afganistan o en un altre Iraq, no volen majoritàriament (pel que diu l’informe de l’OTAN sobre el suport que té al-Assad) que el seu govern siga enderrocat i el seu país destruït per caure en mans d’unes potències, els interessos de les quals són completament aliens als seus, com són els occidentals i els israelians.\nPatraix, València, a 30 d’agost de 2013.\n30 d'agost de 2013 a les 1:23 am\nTurquia i les monàrquies i emirats varis del golf són “occidentals”? Ho dic perquè aquests països sí que s’han involucrat directament en la guerra contra Síria.\nAra per ara, no hi han proves fefaents que Israel (per exemple) dongui suport als salafistes o a l’Exercit Rebel Sirià.\nPel que fa al paper de les potencies occidentals (EUA, Regne Unit, França…), aquests volen treure profit de la situació, sense involucrar-se gaire, però.


Climb Bike and Run: MONTSANT POWERTRACK\nFeia dies que el Toni em proposava de fer un circuït potent per la Serra del Montsant. Finalment, dimecres 30 d’abril quedem a l’ermita de Sant Joan del Codolar de Cornudella, l’Albert Giné, enganyat i jo, ignorant, amb lo Toni per fer aquest recorregut integral.\nDesprès de saludar i deixar-nos aconsellar per la monja de l’ermita comencem a córrer direcció Albarca per sender. El ritme és massa fort per a les meves aptituds poc maratonianes i el meu “coco” és comença a ratllar i els meus abductors a carrega’s al poc de començar. Arribem a Albarca, record, i encarem direcció les ermites de Ulldemolins per camí molt rodador. Continuem per la vora del riu Montsant per un terreny trenca cames a buscar el pantà de Margalef deixant enrere indrets espectaculars: congost de Fraguerau, la formació rocosa la Cadireta i l’aiguabarreig. El ritme marcat pel Toni continua constant i el meu “coco” i els meus abductors van a pitjor. Seguir-los és una qüestió d’orgull. Agafem a ma esquerra la llarga pujada del barranc de la Taverna que ens deixarà a d’alt de la Serra Major prop de La Cogulla. Pujant vaig bastant tocat però aguanto el ritme i per la Serra Major el Toni afluixa el ritme bastant. Ufff!! Que bé! Ara és l’Albert que marca el ritme i toca patir una altra vegada però no puc abandonar, lo més fàcil és acabar, arriscant-me a que la sobrecàrrega muscular és converteixi amb lesió. Arribem al Piló dels Senyalets 1109 m i començo a veure llum al final del túnel. Més endavant som testimonis del naixement in situ d'una cabra, una imatge bonica i tendra de mare i fill recent nascut. Iniciem el descens pel Grau del Montsant i acabo el recorregut sofrint, un o dos minuts darrera d’aquestos "lolos" de muntanya.\nEl recorregut transcorre per un entorn molt bonic i realment val la pena. Això si, has d'anar preparat, descansat (massa volum aquestos dies) i regulant lo ritme. Perquè avui no he disfrutat, avui he patit com mai en un entreno.\nHan sortit 33 km 1275 metres de desnivell positiu amb 3 hores 25 minuts.\nConclusió personal: Cadascú és lo que entrena i no estic preparat per córrer circuïts llargs i corredors de més de 30 km.\nPer acabar donar les gràcies al Toni Arbonès i al Albert Giné pel seu gran companyerisme. Córrer al costat d’aquesta gent és estimulant i gratificant.\nby Joan "avui sóc un any més gran"\nPublicat per ilercavons a 15:14\npotse ets un any mes gran, pero lesperit i les ganes son dun cada cop es més jove.Felicitats Joan!\nVaia entrenament s'hau marcat,pfffffff s'hem posa la pell de gallina de lo dur que ha de ser el recorregut. Apte doncs nomes per a curtits entrenats i descansats. salut als 3\nPD: Ojo al ritme k n es paren ni per fer fotos. Com devien saltar xispes(am mol bon rollo) dorgull entre els 3 a ver ki flakejava en algun momen!\n1 de maig de 2008, a les 19:30\nFelicitats per la gran curtida, deu ni do! Ostia Joan, amb aquesta crònica es veu el gran esperit de lluita, i més amb els dos màquines que portaves al costat. Me cagon els abductors...jeje. Dos dies de repòs i recuperats.\nSomiaré amb la curtida que us heu pegat!jeje\n1 de maig de 2008, a les 23:16\nQuin entreno més xulo. Osti, tu, si no fós gran, diria allò de que quan sigui gran vull ser com tu, però ja he fet tard. Gràcies per fer-nos participar en aquests recorreguts, í ja només amb la seva lectura, ens donem compte de lo durillos que són. Salut i fins la pròxima.\n2 de maig de 2008, a les 8:09\nQuin engañ!!! em truca juan per si volia anar a fer una sortideta i tirar unes fotos i vaya tela!!!\ntot comensa a l'ermita quan arranquem, el ritme que portavem era mitg de competició, i el toni arbones nomes mirava el rellotge jo em quedo mirant a joan i penso: on m'has portat? si a part li sumes la distancia que la monja ens va dir al final no van sortir 33km a mi no em sortia cap numero, però un cop al barco hi ha que remar i mai deixar que s'esfonci s'hem va fer durissim però no sols a mi al protagoniste de la sortida va arribar blanc com la paret i tort de collons!\nUn altra volta abans em paseu el perfil, el track, el lloc, i la compañia.\nUn plaer poder esplicar-ho ara ahir no vaig poder sortir ni en bici.\n2 de maig de 2008, a les 15:36\nJa tenim dos versions. Fa falta una tercera versió. Anims! toni\n2 de maig de 2008, a les 18:41


Museu Abelló » Un món sense mapes. Els viatges de Joan Abelló\nDel 18 de maig al 20 d’octubre de 2019\n“Quan viatjo no miro mapes ni pregunto res a ningú. Sempre vaig endavant. I si no sé on anar, tombo a la dreta”. És així com Joan Abelló va desplegant la seva cartografia de colors per tot el món, des que el 1962 fa el seu primer viatge a l’estranger. El Joan Abelló viatger aconseguí viure amb plenitud i intensitat la seva vida; d’un home que estimà el seu Mollet, sovint a quilòmetres de distància.\nAquesta exposició és una producció del Museu Abelló, comissariada per Susanna Portell.\nDíptic de l’exposició (pdf)\nEl Museu abelló ha editat un catàleg de l’exposició que recull en una mateixa publicació el centenar d’obres sobre els viatges d’Abelló que aplega la mostra. Amb textos de les comissàries i fotografies de les experiències d’Abelló arreu del món.\nCatàleg Un món sense mapes\nDurant la presentació del catàleg, es va gaudir d’un recital de poesia a càrrec de l’Associació Cultural 7 Plomes. Alguns dels poemes han estat escits per a l’ocasió per J. Alberto Saéz, inspirats en la pintura i les cartes d’Abelló. Recull poemes de J. Alberto Sáez\nCARTES D’ABELLÓ DURANT ELS SEUS VIATGES (àudio)\nHem recreat a través de la veu i els sons tres fragments de cartes que Joan Abelló va escriure durant els seus viatges i que ens transporten a aquell lloc i en aquell moment.\nCarta des de Venècia (febrer de 1983)\nCarta des de Londres (novembre de 1962)\nCarta des de l’Illa de Mann (estiu de 1967)\nAMBIENTACIÓ DE L’EXPOSICIÓ\nHem recreat a les sales del Museu els sons i l’ambient dels diferents destins dels viatges d’Abelló. Una seqüència sonora creada per Solemusic que evoca escenes i paisatges sonors, d’Egipte, el Marroc, Mèxic, Indonèsia, l’Índia i el Tibet, entre d’altres. Podeu escoltar-la en el següent enllaç.\nAmbientació sonora Els viatges de Joan Abelló\nVÍDEOS DELS VIATGES D’ABELLÓ\nAbelló a Rússia\nAbelló a París\nAbelló a Lillo\nUn món sense mapes_baixa.PDF\nRECULL DE POEMES DE J.ALBERTO SÁEZ.PDF


José Luis Calbo, un Alferes Cristià Tomasina realment i·lusionat — Pagina 66, Noticias de Alcoy y de El Comtat\nHo posa en el seu estat de whatsapp: Realment il·lusionat. Així és com es troba José Luis Calbo, Alferes Cristià de la fila Tomasines a pocs dies de les Festes de Moros i Cristians 2018.\nHem parlat amb ell en un lloc que es com una segona casa, el Restaurant Tiro de Pichón d'altre tomasina, Julio Miró, on, segons ens ha comentat José Luis, al menys una vegada al mes, han quedat els càrrecs per a organitzar la seua apretada agenda dels últims mesos, una espècie de base d'activitats.\nJosé Luis ens ha parlat de molts aspectes que estan al voltant del seu càrrec. Destaca el fet que ha volgut agermanar les festes d'Alcoi i Muro, ja que ell es murer casat amb una alcoiana, i dos setmanes després formarà part de la seua altra filà allà a Muro, els Maseros.\nEns ha explicat en primícia quina serà la marxa que l'acompanyarà que tindrà a veure molt amb Muro i el recolzament de la seua dona, la seua filla, d'un amic especial, que farà el Capità l'any que ve, i de tota la filà Tomasines. Tot el boato i el càrrec té un nom propi el del dissenyador Juan Climent que ha sigut el responsable de tot ell. José Luis serà Pere El Gran, fill de Jaume I.\nPerò el millor es veure el vídeo i així poder conèixer de la seua pròpia veu tot el que envoltarà a l'Alferes Cristià de les Tomasines 2018.


La meva mascota i jo - La rehabilitació dels primats maltractats a la Fundació Mona - 20/06/2018 - RTVE.es\nLa rehabilitació dels primats maltractats a la Fundació Mona\nEn el quart capítol, en Martí continuarà la recerca de la seva mascota ideal i es desplaçarà a Vilassar de Mar, on coneixerà la cabra Andreíta i la seva història. Per la seva banda, la Gisela visitarà el Centre de Rehabilitació de la Fundació Mona. L'entitat es dedica al rescat i la recuperació de primats, la majoria maltractats, i també a fer cursos i recerca per sensibilitzar. I acabarem a casa de Purificación García, qui ens presentarà en Gustavo i en Truman, els dos gossos que li han robat el cor a la dissenyadora de moda.\nveure més sobre "La meva mascota i jo - La rehabilitació dels primats maltractats a la Fundació Mona - 20/06/2018" veure menys sobre "La meva mascota i jo - La rehabilitació dels primats maltractats a la Fundació Mona - 20/06/2018"\n> La meva mascota i jo - La rehabilitació dels primats maltractats a la Fundació Mona - 20/06/2018


Excavaran, per primer cop, a l'interior de la Basílica de Castelló d'Empúries - Empordà\nExcavaran, per primer cop, a l'interior de la Basílica de Castelló d'Empúries\nLa campanya comença el 6 d'abril i es cercaran restes de l'església romànica i preromànica\nCRISTINA VILÀ BARTIS 29.03.2021 | 18:19\nImatge de les prospeccions que es van fer el 2007 ARXIU PUIG\nImatge de les prospeccions que es van fer el 2007\nL'any 2007 es va fer una prospecció amb georadar a la nau central de la Basílica de Castelló d'Empúries que va evidenciar la presència de restes en el subsòl que podrien pertànyer a les esglésies preromànica i romànica. Ara, aquest 6 d'abril, catorze anys més tard, comença la campanya d'excavacions que vol treure a la llum, primer, les restes de la façana de l'església romànica i si es pot seguir la seqüència de l'ocupació, des del segle VII fins al 1261, que ja coneixen a través de documents i altres excavacions. La campanya, que s'allargarà un mes, és molt esperada i, segons l'alcalde, Salvi Güell, «permet anar investigant i recuperant el passat que potser ens fa repensar la nostra història».\nLa zona on es treballarà coincideix amb la part de la nau que queda en línia amb les dues portes laterals de l'església, ja que coincideixen amb el límit de la façana romànica, com explica la directora de la campanya, l'arqueòloga Anna Maria Puig. L'interès també és no afectar la vida litúrgica del temple on es podrà seguir fent missa. A més, Puig comenta que és una zona on el paviment es pot aixecar més fàcilment sense malmetre'l. «Les pedres estan posades en sec i són de bon treure», diu sense amagar que «l'interès és màxim». «La possibilitat que surtin coses no depèn de nosaltres, sinó de com les restes hagin estat afectades al llarg del temps». Puig explica que a les excavacions fetes a la part nord i sud del temple, per l'exterior, ja es va veure que «la seqüència cronològica és molt llarga, però l'alçada d'espai entre la més recent i la més antiga fa com a molt metre i mig o menys». Tot això ho dificulta. Les restes que es localitzin es registraran, es documentaran i es taparan de nou. Si apareix quelcom, l'Ajuntament ho difondrà amb plafons.\nLes regidories de zona de Castelló acosten veïns i Ajuntament.\nSalvi Güell: "A la Rubina hi haurà un abans i un després del projecte de restauració".\nProjecte de recerca de l'Institut d'Estudis Empordanesos\nAquestes excavacions s'emmarquen dins el projecte de recerca presentat per l'Institut d'Estudis Empordanesos dins la convocatòria del Departament de Cultura de la Generalitat pel quadrienni 2018-2021. L'arqueòloga Anna Maria Puig encapçala l'equip que inclou l'arqueòloga-antropòloga Bibiana Agustí, l'arqueòleg Joan Frigola i algun auxiliar. Dins el vessant documental, l'equip també disposa de l'historiador Josep Maria Gironella, centrat en l'Arxiu de Protocols notarials de Castelló d'Empúries, i enguany s'ha ampliat amb Ramon Sarobe, que estudia els documents de l'Arxiu Diocesà i el Capitular de Girona. «És un projecte molt complet», diu Puig. De fet, tot plegat permet completar totes les facetes de la recerca.


L'IRBLleida rep més de 700.000€ per incorporar investigadors i fomentar la recerca - Teleponent\nInici Societat L’IRBLleida rep més de 700.000€ per incorporar investigadors i fomentar la recerca\nL’IRBLleida rep més de 700.000€ per incorporar investigadors i fomentar la recerca\nPermetran incorporar tres investigadors durant tres anys a l'institut, i impulsar dos grans programes de recerca, un sobre l'envelliment i l'altre sobre obesitat\nInvestigadors de l'IRBLleida. (acn)\nL’Institut de Recerca Biomèdica de Lleida-Fundació Dr. Pifarré (IRBLleida) rebrà 704.788,10 euros del Pla Estratègic de Recerca i Innovació en Salut (PERIS) 2016-2020, un pla pioner del Departament de Salut per estimular la recerca biomèdica a Catalunya. Aquesta dotació pressupostària permetrà la incorporació de tres investigadors durant tres anys a l’institut i fomentar la recerca en el personal d’Infermeria a través de substitucions parcials de la dedicació assistencial dels investigadors de l’àrea d’Infermeria. L’arribada d’aquests recursos també possibilitarà a l’IRBLleida posar en marxa de dos grans programes de recerca, un sobre l’envelliment i l’altre sobre obesitat. A més, l’IRBLleida també col·laborarà amb tres projectes, dos amb l’Institut d’Investigació en Atenció Primària (IDIAP Jordi Gol), i un amb l’Institut de Recerca de l’Hospital de la Santa Creu i Sant Pau.\nEl Departament de Salut finançarà a Catalunya quinze grans programes de recerca, dels quals dos a l’IRBLleida. ‘Imagenoma de l’envelliment’ és un projecte compartit amb l’Institut d’Investigació Biomèdica de Girona (IDIBGI), finançat amb més de 400.000 euros durant tres anys, en què l’IRBLleida s’encarregarà de la part d’anàlisi de metabolòmica i genòmica de l’estudi que comptarà amb la participació de 2.000 persones de més de 50 anys de les comarques gironines.\nEl segon gran programa de recerca concedit a l’IRBLleida, finançat amb 91.680 euros, porta per nom ‘Estudi de la susceptibilitat genètica com a predictor de la pèrdua de pes i la resolució de les comorbiditats associades a l’obesitat després de cirurgia bariàtrica’. L’IRBLleida portarà a terme aquesta recerca en col·laboració amb la Fundació Hospital Universitari Vall d’Hebron-Institut de Recerca (VHIR), la Fundació Institut d’Investigació Biomèdica de Bellvitge (IDIBELL) i la Fundació Institut d’Investigació i Innovació Parc Taulí (I3PT).\nAltrament, l’IRBLleida també podrà incorporar tres investigadors durant tres anys, en concret cada un d’ells s’incorporarà al grup de Recerca Translacional en Medicina Respiratòria, Patologia Oncològica i al Grup Translacional de Recerca Vascular i Renal. Pel que fa a l’àmbit d’infermeria, el PERIS permetrà que cinc professionals d’infermeria dediquin una part de la seva tasca a recerca en un període de quatre a nou mesos, segons la sol·licitud presentada. A més, l’IRBLleida també col·laborarà amb tres projectes en col·laboració, dos amb l’Institut d’Investigació en Atenció Primària (IDIAP Jordi Gol), i un amb l’Institut de Recerca de l’Hospital de la Santa Creu i Sant Pau.\nEn concret, la dotació pressupostària a l’IRBLleida es divideix en 321.204,39 euros per a la incorporació de científics i tecnòlegs; 90.000 euros per a la intensificació de professionals d’infermeria; 181.697,30 euros per a programes de recerca, i 111.886,41 euros per als projectes en col·laboració amb d’altres instituts de recerca.\nEl Departament de Salut ha publicat aquesta setmana la resolució provisional de la convocatòria en què s’atorguen una desena de projectes impulsats per l’IRBLleida. El Pla Estratègic de Recerca i Innovació en Salut (PERIS) 2016-2020 està dotat amb més de 18 milions d’euros que es destinaran a 177 propostes escollides que han estat avaluades per una quarantena d’experts independents sota la coordinació de l’Agència de Qualitat i Avaluació Sanitàries de Catalunya (AQUAS).\nPla Estratègic de Recerca i Innovació\nArticle anteriorAjudem a l’Alberto Castell a entrar al concurs de LA VOZ!\nArticle següentInauguració d’Animac amb el reconeixement a Ygor Kovalyov i Michael Dudok de Wit


fallas - L’exposició sobre la falla gran municipal d’enguany ja és una realitat al CCCC\nL’exposició sobre la falla gran municipal d’enguany ja és una realitat al CCCC\nEscrit a 09 Març 2021 .\nEl regidor de Cultura Festiva, Carlos Galiana, l’ha presentada este dimarts juntament amb el director del CCCC, José Luis Pérez Pont; el comissari de la mostra, Fran Picazo, i l’artista Antonio Segura (Dulk).\n‘Rondalla del Fang’ és una instal·lació mural immersiva que convida el públic a formar part de l’obra artística i a conéixer, des de dins, la bellesa i el problema mediambiental que amenaça l’Albufera. “És una iniciativa meravellosa amb què poder disfrutar del gran talent de Dulk i alhora permet una immersió en l’Albufera i ens fa reflexionar sobre una emergència climàtica que ja és una realitat també al nostre entorn”.\nPer això, Galiana ha fet una crida a tota la ciutadania perquè s’acosten al CCCC i gaudisquen amb “una mostra més que recomanable”, i ha mostrat el seu desig perquè “la fi de la pandèmia permeta com més prompte millor que la plaça de l’Ajuntament també mostre al món, amb la falla gran municipal, tant l’art com el missatge de Dulk”.\nL’exposició es podrà disfrutar durant set mesos, des d’este divendres fins el pròxim 17 d’octubre. Pérez Pont ha destacat que “la proposta, que ens porta un racó de l’Albufera al cor de València, pretén posar una llavor en el cor de totes i tots els valencians, d’amor i respecte per este paratge tan nostre”.\nPer la seua part, Dulk ha afirmat que ha volgut ressaltar les espècies més representatives però també les invasores, la problemàtica de l’aigua i la seua mancança, així com “mostrar l’Albufera com un exemple en què podem observar el canvi climàtic, ja que hi ha aus com el flamenc que abans només estava de pas i ara ja no se'n va”.


Thankyou Quick Hotel Qingdao Xina - Ofertes d'hotels amb els MILLORS DESCOMPTES EN LÍNIA\nNo.286 Chongmingdao West Road, Huangdao, Qingdao, Xina, 266500 - Veure al mapa\nBarri Huangdao Huangdao\nSituat en el cor de Huangdao, Thankyou Quick Hotel és un lloc ideal des d'on descobrir Qingdao. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nThankyou Quick Hotel també ofereix moltes instal.lacions per enriquir la seva estada a Qingdao. L'hotel ofereix accés a una gran gama de serveis, inclosos recepció 24 hores, express check-in/check-out, aparcacotxes, servei d'habitacions, transport hotel/aeroport.\nA més, totes les habitacions ofereixen una gran varietat de comoditats com ara aire condicionat, servei de despertador, escriptori, telèfon, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Thankyou Quick Hotel.


“Milk” | Les aigües turbulentes\nPublicat el 20 de gener de 2009 per jordicc\nEstrenada com Mi nombre es Harvey Milk, que és la frase amb què començava els seus discursos el primer polític nord-americà a declarar-se homosexual i arribar a un càrrec públic. La pel·lícula repassa la seva trajectòria des de que canvia l’armari de Nova York per una botiga a San Francisco fins al seu assassinat. Hi veiem tot el procés de lluita pels drets dels gais, com troba els primers col·laboradors, com organitza les campanyes electorals, com es treballa els mitjans de comunicació, com s’enfronta als (molts) enemics de la causa…\nPerfectament ambientada a la Califòrnia dels anys 70, la pel·lícula inclou imatges de l’època però resulta difícil esbrinar quines ho són. Tot un mèrit, però res comparat amb el paperàs de Sean Penn que “ensuma l’Oscar” com es diu tòpicament aquests dies.\nEl film, dirigit per Gus Van Sant (el de My Own Private Idaho), està a mig camí del cinema comercial (allò tan americà del personatge espabilant-se “sol davant el perill” per fer alguna cosa que doni sentit a la seva vida) i el cinema més compromès (en aquest cas, fent bandera de la causa gai i criticant les posicions més retrògrades). S’agraeix que s’evitin la banalització del tema i les cançons de Village People, Gloria Gaynor i companyia, per anar al fons de l’assumpte: la mobilització de la societat civil per una causa justa, sense subvencions ni dirigismes.\nConsell del crític: absolutament recomanable, per veure avui, per exemple. Harvey Milk també va contribuir a facilitar les coses a Obama.\nUn pensament a ““Milk””\nesther el 21 de gener de 2009 a les 19:51 ha dit:\ntinc ganes d’anar a veure-la. A vere si la trobo per Reus o Tgn!


Planificació De L'empresa Agrària - Libro Gratis\nLa planificació és una de les funcions directives que defineix Taylor1 com la “Determinació d’activitats que han de portar-se a terme per tal d’assolir els objectius proposats”. En el tema corresponent hem considerat els aspectes més importants d’aquesta activitat, contemplada des del punt de vista de la funció directiva.\nL’examen de la definició procedent permet apreciar que, per a la seva aplicació a l’àmbit de l’Economia de l’Empresa, el terme “determinació” no resulta molt adequat perquè, en principi, no existeixen activitats concretes que hagin de resultar forçosament escollides en el procés de planificació, ja que el resultat sol consistir en varies alternatives que es presenten a l’empresari per a que, en últim terme, realitzi una elecció. No s’ha d’oblidar, no obstant això, que aquesta elecció està restringida per les possibilitats del moment quant a factors.\n“Planificació és la funció directiva consistent en seleccionar les activitats que han d’executar-se per assolir els objectius proposats en les condicions més favorables i utilitzant els mitjans disponibles”. Aquesta definició té ja un contingut econòmic al considerar la possible escassesa de recursos; no obstant això, la indeterminació temporal ha de subsistir per poder abastar tots els tipus de planificació existents.\n1 Frederick Winslow Taylor (Filadèlfia, Pennsilvània, 20 de març de 1856 - ibídem, 21 de març de 1915) fou un enginyer americà que realitzà diverses contribucions a vàries branques relacionades amb l'organització de la producció i el treball. S'inicia al món de la indústria exercint de tècnic en mecànica i operari, formant-se després com a enginyer mecànic i estudiant per les nits fins que es va graduar al 1883. Es poden trobar contribucions seves a l'àmbit de la selecció i motivació del personal, planificació i control i als seus estudis d'operacions, aprofundint en cronometratge industrial i estudis de moviments.


Friendly Rentals Sunset Apartment Sitges Espanya - Ofertes d'hotels amb els MILLORS DESCOMPTES EN LÍNIA\nMés informació sobre Friendly Rentals Sunset Apartment\nOferint allotjaments de qualitat al les platges districte de Sitges, Sunset Apartment és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Sitges. Transport hotel/aeroport, àrea de fumadors són només algunes de les comoditats que fan que Sunset Apartment sigui diferent dels altres hotels de la ciutat.\nL'ambient de Sunset Apartment es reflexa en cada habitació. aire condicionat, calefacció, balcó/terrassa, ventilador, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Sunset Apartment.\nNúmero de Identificación Fiscal: HUTB-013801-26\nL’allotjament no disposa de recepció. Podeu recollir les claus a: C7 san Josep 23/25, 08870 Sitges. Cal que informeu el Friendly Rentals Sunset Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: HUTB-013801-26


Sense Embuts - El Blog: Matinals de Mindfulness\nMatinals de Mindfulness\nSi tu t'estresses, els del teu entorn també ho pateix. Si tu et sents bé, les persones del teu voltant estaran millor.\nEl mindfulness pot aportar-te la calma que necessites per poder estar millor en el teu dia a dia i encarar els reptes de la teva vida (educació dels fills i filles, relació de parella, entorn laboral...) des de l'equilibri, la saviesa i l'equanimitat.\nAprendre a meditar és fàcil; no requereix grans inversions ni grans esforços i dels efectes te'n beneficiaràs tu i també els que estimes i els que t'estimen. No ho dubtis; assolir la calma és el gran regal que pots fer-te i del que tothom en gaudirà.